วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
24 ส.ค. 2558

ภาครวมตลาดภาคเช้า (BLACK MONDAY)
ดัชนีไทย SET ปิดลบ 1,313.18 (-52.43 จุด,-3.84%) กรอบ 1311-1337 มูลค่าการซื้อขาย  32,800.41 ลบ. เป็นแรงขายหุ้นในกลุ่ม ENERG BANK ICT CONMAT TRANS PROP CONS COMM FOOD  ตามลำดับ  ช่วงเช้าตลาดเปิดลบตามตามตลาดหุ้นทั่วโลกที่ปรับตัวลงแรง จากความกังวลเศรษฐกิจจีนที่ชะลอตัวลง อีกทั้งความเชื่อมั่นของนักลงทุนที่ยังไม่กลับมา แม้มีมาตรการต่างๆที่ทางรัฐบาลจีนได้นำมากระตุ้น  
โดยตลาดหุ้นจีนปิดเช้าทิ้งดิ่ง -8.45% ตลาดหุ้นฮ่องกงปิดเช้าดิ่งลง -4.64% โดยได้รับแรงกดดันจากการร่วงลงอย่างหนักของดัชนีดาวโจนส์ตลาดหุ้นนิวยอร์ก เนื่องจากนักลงทุนยังคงวิตกกังวลเกี่ยวกับภาวะเศรษฐกิจโลกที่ชะลอตัว โดยคณะรัฐมนตรีของจีน ได้เผยแพร่การลงทุนกองทุนบำเหน็จบำนาญขนาดใหญ่ของประเทศ ซึ่งจะเปิดทางให้กองทุนเข้าลงทุนในผลิตภัณฑ์ที่มีความเสี่ยงมากขึ้น และกระจายการลงทุนอย่างหลากหลายมากขึ้น
ด้านโกลด์แมน แซคส์ ปรับลดอันดับความน่าลงทุนของตลาดหุ้นเกาหลีใต้ ลงมาอยู่ที่เท่าตลาด จากมากกว่าตลาด จากสถานการณ์ตึงเครียดระหว่างเกาหลีเหนือและเกาหลีใต้ โดยการประชุมระดับสูงระหว่างเจ้าหน้าที่ของเกาหลีเหนือและเกาหลีใต้ ซึ่งเริ่มขึ้นตั้งแต่เมื่อวาน ยังคงดำเนินต่อมาจนถึงช่วงเช้าวันนี้ตามเวลาไทย  
 
หุ้นที่บวกดัชนี  TAKUNI TCCC CCN TMC 
หุ้นที่ลบดัชนี  PTT SCC  SCB ADVANC PTTEP PTTGC INTUCH CPALL KBANK CPF TRUE
 
วิเคราะห์ตลาดภาคบ่าย
แนวโน้มตลาดและหุ้นที่น่าสนใจภาคบ่าย
ยังไม่เห็นสัญญาณการกลับตัว รอรับ 1,300                              
ดัชนีหลุดทุกแนวรับต่อเนื่อง โดยในระยะสั้นเรายังไม่เห็นสัญญาณการกลับตัวทางเทคนิค มีแนวโน้มปรับตัวลงต่อทดสอบ 1,300   
 
INTUCH (ราคาปิดภาคเช้า 75.75)
แนะนำซื้อแนวรับ 71.50 ราคาหลุดเส้น Uptrend Line สำคัญที่ 78.25 ด้วยปริมาณการซื้อขายที่หนาแน่น มีโอกาสปรับตัวลงมาทดสอบแนวรับที่ 71.50  
 
THCOM (ราคาปิดภาคเช้า 32.00)
แนะนำซื้อแนวรับ 30.00 ราคาหลุดเส้น Uptrend Line สำคัญที่ 32.50 ด้วยปริมาณการซื้อขายที่หนาแน่น มีโอกาสปรับตัวลงมาทดสอบแนวรับที่ 30.00